Debati për kontrollin e armëve
Pas tragjedisë në Oregon është rigjallëruar çështja politike polarizuese e dhunës nga armët në Shtetet e Bashkuara
Vrasjet masive të javës së kaluar në një kolegj të Oregonit kanë rigjallëruar çështjen politike polarizuese të dhunës nga armët në Shtetet e Bashkuara. Debati do të jetë i ashpër në Kongres, sepse disa ligjvënës që do të synojnë të ulin shifrat e vdekshmërisë nga armët e zjarrit në SHBA, që mbajnë rekord në këtë aspekt ndër vendet e zhvilluara. Tronditje dhe pikëllim i madh në Oregon. Kjo vjen pas vrasjeve massive disa muaj më parë në një kishë në Karolinën e Jugut dhe gati tre vjet pas asaj në shkollën fillore në Kënektikat. Presidenti Obama e shprehu dukshëm zemërimin. Ata që garojnë për postin e zotit Obama po ngrenë zërin. Një pretendent republikan e kritikoi presidentin. Një tjetër vë pikëpyetje për nevojën për veprim. Në vitin 2013, një project-ligj për të kontrolluar më mirë blerësit e armëve u bllokua në senat nga mbrojtësit e të drejtës së armëmbajtjes. Kongresi i kontrolluar sot nga republikanët ka edhe më pak anëtarë të gatshëm për të shqyrtuar një legjislacion për kontrollin e armëve. Presidenti është i palëkundur. Udhëheqësi demokrat në Dhomën e Përfaqësuesve po bën thirrje për një komision të posaçëm që do të hetojë dhunën nga armët dhe do të rekomandojë zgjidhje legjislative. Ndërkohë, grupi më i madh lobist për armëmbajtjen, Shoqata Kombëtare e Armëve, nuk ka komentuar zyrtarisht për tragjedinë në Oregon apo stuhinë politike që ajo ka rindezur.